Document ID: 32009D0712

KOMISSION PÄÄTÖS,
tehty 18 päivänä syyskuuta 2009,
neuvoston direktiivin 2008/73/EY täytäntöönpanosta jäsenvaltioiden yhteisön eläinlääkintä- ja eläinjalostuslainsäädännön mukaisesti hyväksymien laitosten ja laboratorioiden luetteloita sisältävien internetpohjaisten tietosivujen osalta
(tiedoksiannettu numerolla K(2009) 6950)
(ETA:n kannalta merkityksellinen teksti)
(2009/712/EY)
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon eläinten terveyteen liittyvistä ongelmista yhteisön sisäisessä nautaeläinten ja sikojen kaupassa 26 päivänä kesäkuuta 1964 annetun neuvoston direktiivin 64/432/ETY (1) ja erityisesti sen 6 a artiklan kolmannen kohdan, 11 artiklan 6 kohdan ja 13 artiklan 6 kohdan,
ottaa huomioon puhdasrotuisista jalostusnaudoista 25 päivänä heinäkuuta 1977 annetun neuvoston direktiivin 77/504/ETY (2) ja erityisesti sen 4 a artiklan 2 kohdan,
ottaa huomioon eläinten terveyttä koskevista vaatimuksista yhteisön sisäisessä naudansukuisten kotieläinten pakastetun siemennesteen kaupassa ja tuonnissa 14 päivänä kesäkuuta 1988 annetun neuvoston direktiivin 88/407/ETY (3) ja erityisesti sen 5 artiklan 3 kohdan ja 9 artiklan 3 kohdan,
ottaa huomioon jalostussikoihin sovellettavista kotieläinjalostuksen standardeista 19 päivänä joulukuuta 1988 annetun neuvoston direktiivin 88/661/ETY (4) ja erityisesti sen 4 a artiklan toisen kohdan,
ottaa huomioon puhdasrotuisista jalostuslampaista ja -vuohista 30 päivänä toukokuuta 1989 annetun neuvoston direktiivin 89/361/ETY (5) ja erityisesti sen 5 artiklan toisen kohdan,
ottaa huomioon eläinten terveyttä koskevista vaatimuksista yhteisön sisäisessä naudansukuisten kotieläinten alkioiden kaupassa ja tuonnissa kolmansista maista 25 päivänä syyskuuta 1989 annetun neuvoston direktiivin 89/556/ETY (6) ja erityisesti sen 5 artiklan 3 kohdan ja 8 artiklan 3 kohdan,
ottaa huomioon jalostusta ja polveutumista koskevista edellytyksistä yhteisön sisäisessä hevoseläinten kaupassa 26 päivänä kesäkuuta 1990 annetun neuvoston direktiivin 90/427/ETY (7) ja erityisesti sen 5 artiklan toisen kohdan,
ottaa huomioon kilpailuihin tarkoitettujen hevoseläinten kaupasta ja kilpailuihin osallistumisen edellytyksistä 26 päivänä kesäkuuta 1990 annetun neuvoston direktiivin 90/428/ETY (8) ja erityisesti sen 4 artiklan 3 kohdan,
ottaa huomioon eläinten terveyttä koskevista vaatimuksista yhteisön sisäisessä siansukuisten kotieläinten siemennesteen kaupassa ja tuonnissa 26 päivänä kesäkuuta 1990 annetun neuvoston direktiivin 90/429/ETY (9) ja erityisesti sen 5 artiklan 3 kohdan ja 8 artiklan 3 kohdan,
ottaa huomioon eläinten terveyttä koskevista vaatimuksista yhteisön sisäisessä siipikarjan ja siitosmunien kaupassa ja tuonnissa kolmansista maista 15 päivänä lokakuuta 1990 annetun neuvoston direktiivin 90/539/ETY (10) ja erityisesti sen 4 artiklan kolmannen kohdan ja 6 a artiklan toisen kohdan,
ottaa huomioon eläinten terveyttä koskevista vaatimuksista yhteisön sisäisessä lampaiden ja vuohien kaupassa 28 päivänä tammikuuta 1991 annetun neuvoston direktiivin 91/68/ETY (11) ja erityisesti sen 8 a artiklan 6 kohdan ja 8 b artiklan 5 kohdan toisen alakohdan,
ottaa huomioon kolmansista maista yhteisöön tuotavien eläinten eläinlääkintätarkastusten järjestämistä koskevista periaatteista ja direktiivien 89/662/ETY, 90/425/ETY ja 90/675/ETY muuttamisesta 15 päivänä heinäkuuta 1991 annetun neuvoston direktiivin 91/496/ETY (12) ja erityisesti sen 10 artiklan 4 kohdan b alakohdan,
ottaa huomioon afrikkalaisen hevosruton valvontasäännöistä ja torjuntatoimenpiteistä 29 päivänä huhtikuuta 1992 annetun neuvoston direktiivin 92/35/ETY (13) ja erityisesti sen 14 artiklan 1 kohdan toisen alakohdan,
ottaa huomioon eläinten terveyttä koskevista vaatimuksista eläinten, siemennesteen, munasolujen ja alkioiden yhteisön sisäisessä kaupassa ja yhteisöön tuonnissa, siltä osin kuin niitä eivät koske direktiivin 90/425/ETY liitteessä A olevassa I jaksossa mainittujen erityisten yhteisön säädösten eläinten terveyttä koskevat vaatimukset, 13 päivänä heinäkuuta 1992 annetun neuvoston direktiivin 92/65/ETY (14) ja erityisesti sen 11 artiklan 4 kohdan kolmannen alakohdan, 13 artiklan 2 kohdan d alakohdan kolmannen alakohdan ja 17 artiklan 3 kohdan b alakohdan viidennen alakohdan,
ottaa huomioon yhteisön toimenpiteistä Newcastlen taudin torjumiseksi 14 päivänä heinäkuuta 1992 annetun neuvoston direktiivin 92/66/ETY (15) ja erityisesti sen 14 artiklan 5 kohdan toisen alakohdan,
ottaa huomioon yhteisön yleisistä toimenpiteistä tiettyjen eläintautien torjumiseksi sekä swine vesicular -tautiin liittyvistä erityistoimenpiteistä 17 päivänä joulukuuta 1992 annetun neuvoston direktiivin 92/119/ETY (16) ja erityisesti sen 17 artiklan 7 kohdan,
ottaa huomioon lampaan bluetongue-taudin torjunta- ja hävittämistoimenpiteitä koskevista erityissäännöksistä 20 päivänä marraskuuta 2000 annetun neuvoston direktiivin 2000/75/EY (17) ja erityisesti sen 15 artiklan 1 kohdan toisen alakohdan,
ottaa huomioon raivotaudin vastaisten rokotteiden tehokkuutta mittaavien serologisten valvontatestien standardoinnissa tarvittavien arviointiperusteiden vahvistamisesta vastaavan erityislaitoksen nimeämisestä 20 päivänä maaliskuuta 2000 tehdyn neuvoston päätöksen 2000/258/EY (18) ja erityisesti sen 3 artiklan 3 kohdan,
ottaa huomioon yhteisön toimenpiteistä klassisen sikaruton torjumiseksi 23 päivänä lokakuuta 2001 annetun neuvoston direktiivin 2001/89/EY (19) ja erityisesti sen 17 artiklan 1 kohdan b alakohdan toisen alakohdan,
ottaa huomioon erityissäännöksistä afrikkalaisen sikaruton torjumiseksi ja direktiivin 92/119/ETY muuttamisesta Teschenin taudin ja afrikkalaisen sikaruton osalta 27 päivänä kesäkuuta 2002 annetun neuvoston direktiivin 2002/60/EY (20) ja erityisesti sen 18 artiklan 1 kohdan b alakohdan toisen alakohdan,
ottaa huomioon yhteisön toimenpiteistä lintuinfluenssan torjumiseksi ja direktiivin 92/40/ETY kumoamisesta 20 päivänä joulukuuta 2005 annetun neuvoston direktiivin 2005/94/EY (21) ja erityisesti sen 51 artiklan 2 kohdan,
sekä katsoo seuraavaa:
(1)
Tiettyjen elävien eläinten ja niiden tuotteiden yhteisön sisäinen kauppa on sallittua ainoastaan laitoksista, jotka täyttävät yhteisön lainsäädännön asiaa koskevien säännösten vaatimukset ja jotka sijaintijäsenvaltion toimivaltainen viranomainen on hyväksynyt kyseistä tarkoitusta varten.
(2)
Tietojen kirjaamiseen ja julkaisemiseen eläinlääkinnän ja kotieläinjalostuksen aloilla sovellettavien menettelyjen yksinkertaistamisesta 15 päivänä heinäkuuta 2008 annetussa neuvoston direktiivissä 2008/73/EY (22) säädetään, että jäsenvaltioiden on laadittava hyväksyttyjä eläinlääkintä- ja kotieläinjalostuslaitoksia koskevat luettelot sekä päivitettävä ja toimitettava ne muiden jäsenvaltioiden ja yleisön saataville.
(3)
Lisäksi direktiivin 2008/73/EY mukaan jäsenvaltiot ovat vastuussa siitä, että ne toimittavat muille jäsenvaltioille ja kansalaisille ajantasaista tietoa kansallisista vertailulaboratorioista ja tietyistä muista laboratorioista, jotka ne ovat nimenneet yhteisön lainsäädännön asiaa koskevien säännösten mukaisesti.
(4)
Jotta luettelot hyväksytyistä laitoksista ja laboratorioista olisivat helpommin muiden jäsenvaltioiden ja kansalaisten saatavilla, jäsenvaltioiden olisi asetettava ne saataville sähköisesti internetpohjaisten tietosivujen kautta.
(5)
Komission olisi avustettava jäsenvaltioita luetteloiden saattamisessa muiden jäsenvaltioiden ja kansalaisten saataville tarjoamalla internetosoite, jossa esitetään linkit jäsenvaltioiden internetpohjaisille tietosivuille.
(6)
Jäsenvaltioiden välisen sähköisen tiedonvaihdon helpottamiseksi sekä avoimuuden ja ymmärrettävyyden helpottamiseksi on tärkeää, että luettelot esitetään yhtenäisellä tavalla kaikkialla yhteisössä. Sen vuoksi tämän päätöksen liitteissä olisi vahvistettava internetpohjaisten tietosivujen mallit.
(7)
Hevosten osalta direktiivin 90/42/ETY 5 artiklan mukaisesti kantakirjoja pitämään tai perustamaan hyväksyttyjen tai tunnustettujen elinten luettelon mallissa olisi annettava myös neuvoston direktiivien 90/426/ETY ja 90/427/ETY täytäntöönpanosta hevoseläinten tunnistusmenetelmien osalta 6 päivänä kesäkuuta 2008 annetun komission asetuksen (EY) N:o 504/2008 (23) 22 artiklan mukaan vaaditut tiedot, ja sen olisi oltava helposti mukautettavissa muiden sellaisten elinten luetteloimiseksi, jotka antavat tunnistusasiakirjoja rekisteröidyille hevoseläimille taikka jalostukseen ja tuotantoon tarkoitetuille hevoseläimille.
(8)
Eläinten terveyttä koskevista vaatimuksista elävien hevoseläinten liikkuvuuden ja kolmansista maista tapahtuvan tuonnin osalta 26 päivänä kesäkuuta 1990 annetun neuvoston direktiivin 90/426/ETY (24) 7 artiklan 1 kohdassa edellytetään - viittaamalla direktiivin 64/432/ETY 2 artiklan 2 kohdan o alakohtaan - että hevoseläinten kauppaan hyväksytyt keräyskeskukset, myös markkinapaikat, on lueteltava.
(9)
Jäsenvaltioiden on saatettava direktiivi 2008/73/EY osaksi kansallista lainsäädäntöään 1 päivään tammikuuta 2010 mennessä. Tämän vuoksi internetpohjaiset tietosivut olisi saatava käyttöön kyseiseen päivämäärään mennessä.
(10)
Jäsenvaltioiden yhteisön eläinlääkintälainsäädännön eri säännösten mukaisesti hyväksymiä yksikköjä koskevien luettelojen mallista sekä näiden luettelojen toimittamisessa komissiolle sovellettavista säännöistä 6 päivänä joulukuuta 2007 tehdyssä komission päätöksessä 2007/846/EY (25) vahvistetaan jäsenvaltioiden hyväksymien tiettyjen yksikköjen luetteloille yhteinen malli ja näiden luetteloiden toimittamiseen sovellettavat säännöt.
(11)
Yhteisön lainsäädännön selkeyden vuoksi päätös 2007/846/EY olisi kumottava ja korvattava tällä päätöksellä.
(12)
Tässä päätöksessä säädetyt toimenpiteet ovat elintarvikeketjua ja eläinten terveyttä käsittelevän pysyvän komitean sekä pysyvän kotieläinjalostusta käsittelevän komitean lausunnon mukaiset,
ON TEHNYT TÄMÄN PÄÄTÖKSEN:
1 artikla
Internetpohjaiset tietosivut
1. Jäsenvaltioiden on laadittava 1 päivään tammikuuta 2010 mennessä internetpohjaiset tietosivut ja asetettava niiden kautta muiden jäsenvaltioiden ja kansalaisten saataville sähköisesti luettelot seuraavista laitoksista ja laboratorioista, jotka on hyväksytty, tunnustettu tai muutoin nimetty liitteessä I lueteltujen direktiivien mukaisesti:
a)
liitteessä II olevan 1 luvun mukaiset eläinlääkintälaitokset;
b)
liitteessä II olevan 2 luvun mukaiset kotieläinjalostuslaitokset; sekä
c)
liitteessä II olevan 3 luvun mukaiset laboratoriot.
2. Jäsenvaltioiden on laadittava internetpohjaiset tietosivut liitteessä II vahvistettujen mallien ja liitteessä III vahvistettujen lisävaatimusten mukaisesti.
3. Jäsenvaltioiden on pidettävä internetpohjaiset tietosivut ajan tasalla niin, että niissä otetaan huomioon kaikki laitosten ja laboratorioiden uudet hyväksynnät tai hyväksynnän tilapäiset tai pysyvät peruuttamiset, jos ne eivät enää ole asiaa koskevien yhteisön säännösten mukaisia.
4. Jäsenvaltioiden on toimitettava internetpohjaisten tietosivujensa internetosoite komissiolle.
2 artikla
Kumoaminen
Kumotaan päätös 2007/846/EY 1 päivästä tammikuuta 2010.
3 artikla
Osoitus
Tämä päätös on osoitettu kaikille jäsenvaltioille.
Tehty Brysselissä 18 päivänä syyskuuta 2009.

Labels: 12
0
8
6